E deporte di Ping Pong of Tennis di Mesa, ta un creacion Ingles 
den fin di siglo 19, na momento cu copia e wega aki di Tennis pa 
por hunga paden den temporada di frieu y tambe como un pasa 
tempo pa e clase social halto, despues di come anochi. 
Cu tempo e wega a bira famoso, te cu ya na 1900 tabata tene tor- 
neo den esaki, mientras cu un profesor Hapones a hiba e wega aki 
Hapon y introducie na universidadnan. Na 1922 ya caba nos ta 
haya e organisacion mundial cu na 1926 a cuminsa organisa wega- 
nan internacional. 
Apesar cu na Aruba na 1952 ta lanta su asociacion Aruba Table 
Tennis Association, nos por bisa cu mas cu un decada prome ya 
caba tabata competencianan di Ping Pong. 
Durante fin di decadanan 50 y bay 60 te den 70, por considera 
Ping Pong como un wega hopi practica mes na Aruba. Sigur bou 
epoca di Lago, e religiosonan y tambe di parti di gobierno 
(Schoolsport Commissie y IDEFRE) esaki a wordo stimula masha 
hopi mes. 


Fuente: Wikipedia, 2018. Esso News y Observador (añanan 1950/1960). 


Foto ariba: Periodico desconoci. 
Nota Special: Sigur dos nomber cu a destaca durante e añanan 50, 60 y 70 tabata di Mario Croes Jr. y 
di Emiliano Jansen. Asina nos por lesa den Observador, cu na aña 1962 Emiliano Jansen ta bira 
“sportsman” di aña riba tereno di ping pong. Pero na mes momento ta observa cu Mario Croes Jr. ta 
considera den Antias como e nr. 1 pa largo tempo, sigui pa Emiliano Jansen. 


Fuente: Observador, 1962. 


Fuente: Colleccion di Lago/Arubiana./Esso News, mei 1944 
Ta trata aki di un grafica di aña 1944, april 28. Ta un torneo bi-anual cu ta tuma lugar entre Club Lago Heights y 
Club Caribe. Segun e reportahe den Esso News di mei 1944, Lago Heights a gana Caribe 6-1. Mientras cu e aña 
anterior Club Cariba a gana e torneo 5-2. Riba e potret por mira Yrausquin di Club Caribe na blanco y Sharves di 
Club Lago Heights. Nomber di otro hungadornan ta pa Club Lago Heights: Gomes, Bankay, Hadley, Mendes, Mc. 
Lean y Bryant. Pa Caribe: D. de Veer, G. de Veer, Zeppenfeldt, R. Beaujon, Harms y Lacle. E wega aki a tuma 
lugar na Club Lago Heights. 
Fuente: Coleccion Lago/Arubiana - Esso News, mei 1944. 

